Louis Joinet

Louis Joinet (Nevers,  - ) frantziar legelaria izan zen.

François Mitterrand Frantziako presidente ohiaren aholkularia izan zen (1981-1995), eta aldi hartako bost lehen ministroren aholkulari ere bai. Frantziako Gorte Goreneko magistratu izan zen, eta, giza eskubideen alorrean, NBEren ordezkaria munduko hainbat gatazkatan.

Euskal Herriko gatazkan ere jarri zuen bere alea, azken urtetan, batik bat. Esate baterako, 2014an eta 2015ean Ipar Euskal Herriko ordezkaritza batekin lanean aritu zen Joinet, Parisen, euskal gatazkaren ondorioen atalean. Eta Frantziaren jarrera salatu zuen 2016an prentsaren aurrean. ETAren armagabetze egunean, 2017ko apirilaren 8an, Baionan izan zen. Oholtzan egon zen eta mintzaldia egin zuen.

Erreferentziak 

Frantziako legelariak
Epaileak